Sep
Sep (Sarpo) — kelinga ota-onasi tomonidan ajratilgan hamda qarindosh-urugʻlari tomonidan tortiq etiladigan va nikoh paytida unga tegishli boʻlgan mulkdir. Sep tayyorlash oilaning tarixiy taraqqiyotida patrilokal nikox va monogam oila vujudga kelgandan soʻng shakllangan. Har bir tarixiy davrning turmush sharoitlari, tirikchilik tarzi sepning tarkibiga taʼsir koʻrsatgan va ota-onaning moddiy imkoniyatlari bilan belgilangan. Ilgaru, sep kelinning ajralmas mulki hisoblanib, uning kattaligiga qarab kelinning ijtimoiy darajasi aniqlangan. Bizning davrimizda koʻpchilik xalqlar orasida kelinga sep berish anʼanasi biroz oʻzgarishlarga uchragan, ammo umuman yoʻqolmagan. Turli sabablarga koʻra sepi boʻlmagan kelin, sepsiz nomini olgan. Hozirgi davrdagi oʻzbek kelinlarining seplari zamonaviy kiyimkechaklar, uyroʻzgʻor buyumlari va boshqa turli jihozlardan iboratdir. Tabiiyki, xalqimiz udumiga koʻra, kelinning sepiga emas, balki uning insoniylik fazilatlariga va maʼnaviyatiga asosiy eʼtibor qaratiladi.